Colin Weir har hele livet støttet den lokale fotballklubben sin gjennom opp -og nedturer. Så kom lottogevinsten som åpnet opp for å gi klubben et stort løft.
Weir mistet tydeligvis ikke helt bakkekontakten da 1,9 milliarder kroner tikket inn på kontoen etter storgevinsten i EuroMillions lottery. Selv om det begynner å bli en god stund siden han vant pengepremien i 2011, har han ikke glemt sin store lidenskap, skotske Patrick Thistle, og for alle timene med underholdning, smerte og glede fotballklubben har gitt.
Blodfan Weir kjøpte seg nylig opp til å bli majoritetseier av Scottish Champonship-klubben samt en del av tomten til Firhill Stadium.
Betyr dette at 71-åringen skal grabbe til seg all kontroll i lokalsamfunnet?
Ikke denne lottomilliardæren, nei.
Ifølge ESPN sier Weir at han planlegger å gi fra seg eierskapet til supporterne i 2020. Dermed doneres rundt 30 millioner kroner til en nyetablert supporterforening som skal motta og forvalte aksjene.
Weir skulle egentlig tidligere ha dyttet inn 70 millioner kroner i nytt treningsfelt, men trakk støtten sin da det gikk rykter om at et utenlandsk konsortium jobbet for å ta over klubben.
Nå skal makten tilbake til supporterne.
-Thistle for Ever plantet ideen om en supportereid klubb, men det har skjedd mye raskere enn noen forventet, sier Weir ifølge ESPN.
Og det kommer mer. 71-åringen kunngjorde også at det kommer en plan for utvikling av Thistle´s ungdomsakademi.
Lottomilliardærer er visst ikke som andre milliardærer.
Last chance to secure your seats in hospitality for Saturday’s William Hill Scottish Cup tie against Penicuik Athletic.
Don’t miss out on the best seats in the house, purchase your place now.
— Partick Thistle FC (@PartickThistle) November 20, 2019